b'\n_START_ARTICLE_\nMartin Hansen (fotballspiller)\n_START_SECTION_\nLiverpool FC\n_START_PARAGRAPH_\nHansen kom fra Br\xc3\xb8ndby IF f\xc3\xb8r sesongen 2006/2007. Hansen er en av de f\xc3\xb8rste utenlandske spillerne som har blitt rekruttert til Liverpool FCs akademi. I 2007 var han en del av laget som vant FA Youth Cup, etter \xc3\xa5 ha spilt fast for det meste av sesongen. Som en f\xc3\xb8lge av den gode innsatsen for juniorlaget, ble han etter 2006/2007-sesongen tatt opp til \xc3\xa5 trene med reservelaget p\xc3\xa5 Melwood. Hansen signerte (sammen med Michael Collins) en 2-\xc3\xa5rs proffkontrakt med Merseyside-klubben i juli 2007 p\xc3\xa5 sin 17-\xc3\xa5rsdag.\n_START_SECTION_\nBradford (l\xc3\xa5n)\n_START_PARAGRAPH_\nDen 28. juli 2011 ble det klart at Hansen hadde signert en l\xc3\xa5nekontrakt for en m\xc3\xa5ned med Bradford. L\xc3\xb8rdag 6. august debuterte han i en offisiell senior-klubbkamp mot Aldershot i en kamp som Bradford tapte 2-1, og tidligere klubbkamerat i Liverpool Robbie Threlfall var uheldig \xc3\xa5 lage selvm\xc3\xa5l slik at Aldershot vant kampen. Hansen stod i 4 kamper for Bradford fra sesongstarten 2011/12 hvor resultatene ble 1-2 hjemme mot Aldershot, 1-1 borte mot Oxford, 0-1 borte mot Accrington Stanley, og 0-1 hjemme mot Dagenham & Redbridge. Etter siste kampen mot Dag./Red. ble ikke Liverpool og Bradford enige om en forlenget l\xc3\xa5nekontrakt, slik at Hansen gikk tilbake til Liverpool.\n_START_SECTION_\nViborg FF\n_START_PARAGRAPH_\nHansen gikk fra Liverpool FC til Viborg FF p\xc3\xa5 overgangsvinduets siste januardag i 2012.'